paragraph_text: Godine 1321. braća Dujam i Nikola III. kupila su utvrdu Ostrožac u Psetskoj županiji, a sljedeće im je godine kralj Karlo I. Anžuvinac (1301.-1342.) potvrdio nasljedne posjede zbgo vjerne službe njihova strica bana Ivana I. Babonića.<ref>Kekez, Hrvoje, Pod znamenjem propetog lava, Povijest knezova Babonića do kraja 14. stoljeća, str. 143. Dok je dio Babonića bio u sukobu s kraljem Karlom I., braća Dujam i Nikola III. su ga podržavali te su ga u jesen 1330. godine pratili u vojnom pohodu protiv vlaškog kneza Basaraba I. U presudnoj bitci u klancu Posada u Vlaškoj, sredinom studenog 1330. godine, vojvoda Basarab je teško porazio kralja Karla I., kojemu je život spasio kraljev vitez, knez Nikola III. Blagajski. Zbog Nikoline zasluge, on i njegov brat Dujam dobili su kraljevu potvrdu za vlasništvo posjeda Dobrenice i utvrde Ostrožac i još nekih drugih posjeda među kojima su bili Ružindol, Vrutak, Međurječje, Podbablje, Brekovica, Menić i Vrhmorić.<ref>Kekez, Hrvoje, Pod znamenjem propetog lava, Povijest knezova Babonića do kraja 14. stoljeća, str. 156.-157.